Hevea

***Hevea*** (Jawi: ) ialah genus tumbuhan berbunga dalam keluarga Euphorbiaceae (keluarga *[[Euphorbia|spurge]]*), dengan kira-kira sepuluh ahli. Ia juga merupakan salah satu daripada banyak nama yang digunakan secara komersial untuk kayu pokok getah yang paling penting dari segi ekonomi, iaitu *[[Getah (pokok)|H. brasiliensis]]*. Genus ini berasal dari kawasan tropika Amerika Selatan tetapi ditanam secara meluas di negara-negara tropika lain dan telah semula jadi di beberapa daripadanya. Ia pertama kali diperihalkan pada tahun 1775.

## Ciri-ciri
Pakar botani dan penjelajah Perancis, Jean Baptiste Christophore Fusée Aublet, pertama kali memerihalkan *Hevea* sebagai sebuah genus pada tahun 1775. *H. brasiliensis* dan *H. guianensis* adalah pokok besar, yang selalunya mencapai ketinggian lebih daripada . Kebanyakan ahli lain dalam genus ini adalah pokok bersaiz kecil hingga sederhana, manakala *H. camporum* pula adalah renek setinggi sekitar . Pokok-pokok dalam genus ini sama ada jenis luruh daun (*deciduous*) atau malar hijau (*evergreen*).

Spesies tertentu, iaitu *H. benthamiana*, *H. brasiliensis* dan *H. microphylla*, menghasilkan "pucuk musim sejuk", iaitu pucuk sisi yang pendek dengan buku ruas yang rapat, daun sisik pada batang dan daun yang lebih besar berhampiran hujung; pada pucuk-pucuk ini, daunnya gugur menyebabkan pokok menjadi botak sebelum pucuk baharu berkembang. Spesies yang lain pula menghasilkan pucuk sisi yang lebih cergas dan berkembang sebelum dedaun lama gugur, justeru pokok itu kekal hijau.

Daunnya terdiri daripada tiga anak daun, biasanya berbentuk elips, yang dipegang secara mendatar atau sedikit terkulai pada kebanyakan spesies. Jambak bunga (*inflorescence*) mempunyai bunga jantan dan betina yang berasingan, dengan bunga betina berada di hujung bulir (*panicle*). Buahnya adalah kapsul, biasanya dengan tiga biji benih, yang pada semua spesies kecuali dua (*H. spruceana* dan *H. microphylla*) akan merekah dengan meletup apabila masak untuk melontarkan biji benih yang besar.

## Pengagihan
Genus *Hevea* secara semula jadi tumbuh di Amerika Selatan tropika, kebanyakannya di lembangan Amazon. Ke utara lembangan, tanahnya meningkat ke legeh Perisai Guiana di sempadan antara Brazil dan Venezuela, dan kaki bukit selatan banjaran gunung ini membentuk had utara genus tersebut. Ia juga terdapat di hulu Sungai Orinoco. Genus ini memanjang ke barat sehingga ke kaki bukit Andes dan ke selatan sehingga ke kaki bukit Mato Grosso. Had timurnya ialah Lautan Atlantik. Spesies yang paling meluas ialah *H. guianensis* yang terdapat di seluruh julat genus ini.

Pokok getah Pará (*[[Getah (pokok)|H. brasiliensis]]*) banyak terdapat di selatan Amazon, begitu juga *[[Hevea camporum|H. camporum]]*, tetapi kepelbagaian terbesar terdapat di utara sungai, di wilayah Rio Negro, tempat semua spesies lain tumbuh. Di kawasan ini, di mana terdapat variasi tanah dan topografi serta hutan hujan mengalami keadaan kelembapan sepanjang tahun, genus *Hevea* telah mengalami tahap penspesiesan yang tinggi. Kelembapan yang tinggi menggalakkan pertumbuhan penyakit daun berkulat, dan spesies yang luruh daun mengelakkan pemindahan segera spora kulat dari daun lama ke pertumbuhan baharu. Pokok getah Pará telah diperkenalkan dan telah disemulajadikan di banyak negara tropika di Asia.

## Habitat
Setiap spesies *Hevea* mempunyai keperluan habitatnya sendiri. *H. brasiliensis* tumbuh subur di tanah yang bersaliran baik, namun ia bertahan terhadap banjir ringan. *H. guianensis***,** *[[Hevea pauciflora|H. pauciflora]]* dan *[[Hevea rigidifolia|H. rigidifolia]]* pula tumbuh di tanah yang bersaliran baik, di tebing sungai yang tinggi, serta di cerun bukit. Manakala *H. camporum* pula terdapat di kawasan savana. Spesies lain seperti *[[Hevea benthamiana|H. benthamiana]]***,** *[[Hevea microphylla|H. microphylla]]* dan *[[Hevea spruceana|H. spruceana]]* memerlukan keadaan yang lebih lembap di lokasi yang terdedah kepada banjir bermusim selama beberapa bulan setiap tahun. Berbeza pula dengan *[[Hevea nitida|H. nitida]]* yang boleh tumbuh di paya yang ditenggelami air secara berkala dan juga di lokasi yang lebih kering seperti lereng bukit berbatu yang jauh melebihi paras banjir.

## Spesies
The following species are recognised:
# *[[Hevea benthamiana]]* Müll.Arg. – Venezuela, SE Colombia, Brazil Utara
# *[[Hevea brasiliensis]]* (Willd. ex A.Juss.) Müll.Arg. – Pokok getah Pará – Brazil, French Guiana, Venezuela, Colombia, Peru, Bolivia; disemulajadikan di bahagian Asia dan Afrika dan di beberapa pulau tropika
# *[[Hevea camargoana]]* Pires – Marajó, Pará State di Brazil
# *[[Hevea camporum]]* Ducke – Amazonas di Brazil
# *[[Hevea guianensis]]* Aubl. – Venezuela, Ecuador, Peru, Guyana, Suriname, French Guiana, Colombia, Brazil Utara
# *[[Hevea microphylla]]* Ule – Venezuela, Colombia, Brazil Utara
# *[[Hevea nitida]]* Mart. ex Müll.Arg. – Colombia, Amazonas di Brazil
# *[[Hevea pauciflora]]* (Spruce ex Benth.) Müll.Arg. – Venezuela, Peru, Guyana, Suriname, French Guiana, Colombia, Brazil Utara
# *[[Hevea rigidifolia]]* (Spruce ex Benth.) Müll.Arg.  – Wilayah Vaupés dalam Colombia, Amazonas di Brazil
# *[[Hevea spruceana]]* (Benth.) Müll.Arg. – Guyana, Amazonas di Brazil

## Rujukan

## Pautan luar
* 
*